Viborger Samler, 1844-11-12
J de Roeskildske Stænders 10de Møde rettede Skibsclarerer Kirck følgende Spørgsmaal til den kongl. Commissarius; Af den kgl. Bekjendtgjørelse til Forsamlingen erfares, at dennes Andragende i forrige Session om Consumtionens Afløsning har foranlediget Forhandlinger mellem forskjellige Collegier og Autoriteter, men at disse Forhandlinger, paa Grund af Vanskelighederne ved at udfinde et passende Vederlag for den kongl. Kasses Jndtægt af Consumtionen, endnu ikke ere blevne tilendebragte. Jeg skulde i denne Anledning tillade mig at spørge den kgl. Commissarius, om han har nogen Vished om, at et Lovudkast om denne Gjenstand vil blive Stænderne forelagt i næste Session." - Den kongl. Commissarius svarede: "Jeg har ingen Tvivl derom, thi jeg veed, at Sagen har været Gienstand for meget udførlige Undersøgelser, og det var allerede bragt til et saadant Stadium, at der, hvis Stænderne, vare traadte nogle Maaneder sildigere sammen, sandsynligviis allerede i denne Session kunde have været forelagt dem et Udkast. Jeg kan imidlertid kun udsige, hvad jeg slutter efter det Standpunct, hvorpaa Sagen nu staaer, og jeg ønsker ikke at mine Yttringer skulde give en fraraadende Grund mod, at Forsamlingen atter gaaer ind paa Sagen, hvis den troer sig istand til, ved paa ny at bearbeide den, at komme til et Resultat, som kunde egne sig til at komme under nærmere Overveielse af Regjeringen. Der foreligger vel allerede Regjeringen et Forslag fra Forsamlingen, til hvilken der naturligviis vil blive taget alt Hensyn, men det var dog muligt, at der nu kunde fremkomme andre Meninger om Maaden, hvorpaa Vederlaget til Kongens Kasse maatte være at tilveiebringe, og det forøgede Materiale, Regjeringen derved ville faae, vilde altid kunne være den tjenligt."J det 11te Mode den 26de Octbr. foretoges Prof. Davids Andragende om en forandret Skillemønts-Jnddeeling, hvilket gaaer ud paa: 1) At Skillemonten maa blive gjort skikket til at evalueres med Hamborger-Courant uden ubeqvemme Brøker ved at inddele Rigsbankdaleren i 120 Skilling, hvoraf 20 Skilling kom til at udgjøre en Rigsbankmark. 2) At alle de paa Rigsbank lydende Skillemønter snarest muligt maae bevirkes inddragne, og derimod sat i Circulation et tilstrækkeligt Antal 2 og 1 Markstykker, 1/2 Markstykker samt 4, 2 og 1 Skillinger, der paa den ene Side betegnes med deres Værdie i Rigsbantpenge og paa den anden med Værdien i Courant; samt, at det tillige maa blive taget under Overveielse, hvorvidt det ikke ogsaa maatte være nødvendigt at inddrage i det mindste en Deel af de Courant-Skillemønter, der ere autoriserede til Circulationen ved Pl. af 26de Juni d. A., navnlig 12 og 4 Lybskskillinger, 5 Skillinger, forsaavidt de ikke ere prægede som 1/12 Species, Courant-Schillinge, Sechslinge og Dreilinge, og 3) At alle disse Penge maatte blive udmøntede større i Omfang end de hidtilværende Rigsbankskillemønter samt uden opstaaende Rand; og at derhos det Tal, som paa hver Side betegner Mon tens Værdi, bliver stort og tydeligt, saaledes at det udgjør det meest Fremtrædende af Præget." Da et lignende Andragende til Regjeringen allerede er indgivet af den viborgske Stænderforsamling, og da dette Forslag af Prof. David efter en kort Discussion, hvori kun nogle forskjellige Anskuelser om Maaden, og Enkelthederne derved udtaltes, blev antaget til Comitee med 48 St. mod 1, saa er der al Udsigt til, at Regjeringen vil gaae ind paa Sagen, og saaledes en ny Møntinddeeling om nogle Aar blive indført. – Til Comitee valgtes: David (47), Kmherre Scavenius (29), Haagen (26 Stemmer). Christensens og Drewsens Andragende om Nedsættelsen af en Commission til at undersøge Landboforholdene, er bleven afviist med 36 St. imod 26.